**UČNI SKLOP: Telefonski pogovor**

Tema: Oblike sporazumevanja med mladimi

**Samovrednotenje učenja**

Pri vrednotenju svojega znanja si lahko pomagaš s spodnjim obrazcem – semaforjem. V ustrezno okence (na desni strani) s križcem označi, kako si zadovoljen/zadovoljna s svojim usvojenim znanjem.

**Legenda:**

* zelena barva = učno snov odlično obvladam
* rumena barva = učno snov delno obvladam
* rdeča barva = učno snov slabo obvladam

|  |  |  |  |
| --- | --- | --- | --- |
|  |  |  |  |
| Samostojno poslušam in berem pogovore. |  |  |  |
| Določim njihov namen ter utemeljim, po čem sem ga prepoznal/a. |  |  |  |
| Določim okoliščine nastanka sprejetih pogovorov in povem, iz katerih prvin besedila sem jih prepoznal/a. |  |  |  |
| Obnovim sprejete pogovore. |  |  |  |
| Predstavim jezikovne značilnosti SMS-sporočila. |  |  |  |
| Predstavim jezikovne značilnosti uradnega in neuradnega pogovora. |  |  |  |
| Sprejete pogovore vrednotim po naslednjih merilih tako, da si zastavim naslednja vprašanja:  *Je prebrano besedilo zanimivo/verodostojno/razumljivo/uporabno?*  Svoje mnenje utemeljim s podatki iz besedila. |  |  |  |
| Samostojno napišem pogajalni in uradni pogovor tako, da upoštevam sporazumevalne okoliščine in načela dobrega pogovarjanja. |  |  |  |
| Samostojno napišem SMS-sporočilo tako, da upoštevam sporazumevalne okoliščine in načela dobrega pogovarjanja. |  |  |  |
| Glede na povratno informacijo učitelja znam presoditi, kaj sem se naučil/a o različnih oblikah sporazumevanja med mladimi. |  |  |  |
| Razumem navedene strokovne izraze: uradni pogovor, neuradni pogovor, raziskovalni pogovor, pogajalni pogovor, prepričevalni pogovor, socialna zvrst, funkcijska zvrst, strokovno besedilo, javno besedilo, zasebno besedilo, knjižni jezik, pogovorni jezik, šumniki, emotikon/čustvenček, prevzeta beseda, krajšava. |  |  |  |
| Svoje razumevanje (v zgornji vrstici navedenih) jezikoslovnih izrazov ponazorim s primeri iz obravnavanih pogovorov. |  |  |  |

**Refleksija o učenju**

Spodnja vprašanja so ti lahko v pomoč pri razmišljanju o svojem znanju in načrtovanju učenja za izboljšanje le-tega.

* Kaj že znam?
* Kaj želim še izboljšati?
* Kako so mi pri napredku pomagale različne vrste nalog?
* Na kaj moram biti pri učenju še posebej pozoren/pozorna?
* Na kaj sem pri učenju še posebej ponosen/ponosna?
* Kaj sem pri učenju spoznal/a o sebi in o svojem delu?